## Pravilnik o mjeriteljskim zahtjevima za uređaje za ispitivanje mjerila širine i nadvišenja kolosijeka

### NN 31/2002 (27.3.2002.), Pravilnik o mjeriteljskim zahtjevima za uređaje za ispitivanje mjerila širine i nadvišenja kolosijeka

# DRŽAVNI ZAVOD ZA NORMIZACIJU I MJERITELJSTVO

674

Na teme­lju članka 22. Zakona o mjerite­ljskoj djelatnosti (»Narodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O MJERITELJSKIM ZAHTJEVIMA ZA UREĐAJE ZA ISPITIVANJE MJERILA ŠIRINE I NADVIŠENJA KOLOSIJEKA

I. OPĆE ODREDBE

Članak 1.

Ovim se pravilnikom propisuju
mjerite­ljski zahtjevi koje moraju zadovo­ljavati uređaji koji se upotreb­ljavaju
kao radni etaloni za ispitiva­nje mjerila širine i nadviše­nja normalnoga že­ljezničkog
kolosijeka s nazivnim razmakom tračnica 1435 mm (u da­lj­njem tekstu: uređaji).

Članak 2.

Uređaj prikazan na slici 1
je, u smislu ovog pravilnika, kombinirani stacionarni mehanički mjerni uređaj
kojim se simulira sta­nje normalnoga že­ljezničkog kolosijeka u pogledu ­nje­gove
širine i nadviše­nja.

Članak 3.

Uređaj je namije­njen za
ispitiva­nje točnosti pokaziva­nja mjerila širine i nadviše­nja kolosijeka.

Uređaj sadrži element
kolosijeka nači­njen od dva odsječka odgovarajuće­g tipa tračnice, koji se mogu
prisilno dovesti u bilo koji međusobni položaj u okviru mjernih područja za
širinu, odnosno nadviše­nje kolosijeka, i u tom položaju učvrstiti, čime se
omogućuje neposredno određiva­nje pogrešaka ispitivanog mjerila širine i
nadviše­nja kolosijeka.

Pri ispitiva­nju nadviše­nja
kolosijeka sklop za mjere­nje širine kolosijeka mora biti učvršćen u svojem
nultom položaju.

Članak 4.

U smislu ovog pravilnika,
smatra se da je:

1. os kolosijeka – zamiš­ljena
ravna, odnosno zakriv­ljena crta u odnosu na koju su tračnice simetrične i
usporedne te među­sobno uda­ljene za nazivnu širinu kolosijeka

2. širina kolosijeka (L) –
razmak između unutar­njih strana glava tračnica, mjeren okomito na os
kolosijeka na uda­ljenosti od 14 mm ispod gor­njih površina glava tračnica
(slika 2)

3. nadviše­nje kolosijeka (H)
– razlika visine gor­njih površina glava va­njske i unutar­nje tračnice
kolosijeka, pri čemu je va­njska tračnica uda­ljenija, a unutar­nja je bliža
središtu zakriv­ljenosti kolosijeka na zavoju (slika 2)

4. mjerna pogreška uređaja –
odstupa­nje vrijednosti širine kolosijeka, odnosno nadviše­nja kolosijeka, koje
pokazuje uređaj, od stvarne vrijednosti istih.

Članak 5.

II. MJERITELJSKE ZNAČAJKE

*Najveće dopuštene
mjerne pogreške i najveća dopuštena odstupa­nja*

Najveće su dopuštene mjerne pogreške uređaja:

1) pri mjere­nju širine
kolosijeka: ± 0,2 mm

2) pri mjere­nju nadviše­nja
kolosijeka: ± 0,1 mm.

Članak 6.

Najveće je dopušteno odstupa­nje
od ravnosti i međusobne paralelnosti mjernih površina podložnoga ravnala ± 0,1
mm.

Članak 7.

Najveća su dopuštena odstupa­nja
izvodnica odsječaka tračnica odnosno crta po kojima graničnici ispitivanog
mjerila širine i nadviše­nja kolosijeka dodiruju unutar­nje površine glava
tračnica:

1. od ravnosti: ± 0,1 mm

2. od međusobne paralelnosti,
pri učvršćenom položaju tračnica: ± 0,2 mm

3. od okomitosti prema
vodilicama sklopa za mjere­nje širine kolosijeka, pri učvršćenom položaju
tračnica: ± 1°

4. od paralelnosti sa
zakretnom osi sklopa za ugađa­nje nadviše­nja kolosijeka: ± 0,3 mm.

Članak 8.

Najveće je dopušteno odstupa­nje
od horizontalne ravnine:

1. ravnine koja spaja gor­nje
površine glava tračnica: ± 0,05 mm/m

2. zakretne osi sklopa za
ugađa­nje nadviše­nja kolosijeka, učvršćenog u ­nje­govom nultom položaju: ±
0,05 mm/m.

*Referencijski
uvjeti*

Članak 9.

Najveće dopuštene mjerne pogreške uređaja utvrđuju se u uvjetima
referencijske temperature od 20°C.

Članak 10.

Uređaj mora biti smješten izvan utjecaja mehaničkih vibracija i potresa
i na podlozi mora ležati stabilno (po potrebi i pričvršćen za podlogu).

*Mjerna područja*

Članak 11.

Mjerna područja pojedinih sklopova uređaja moraju biti:

1) najma­nje mjerno područje sklopa za ugađa­nje širine kolosijeka:
(1425 do 1475) mm.

2) najma­nje mjerno područje sklopa za ugađa­nje nadviše­nja kolosijeka:
(0 do 150) mm.

III. TEHNIČKE ZNAČAJKE

*Konstrukcija*

Članak 12.

Uređaj, prikazan na slici 1, mora imati ove dijelove:

1. posto­lje uređaja

2. sklop za ugađa­nje širine kolosijeka

3. sklop za ugađa­nje nadviše­nja kolosijeka.

Članak 13.

Posto­lje uređaja povezuje sve dijelove uređaja u jedinstvenu cjelinu i
omogućuje im pravilan rad.

Posto­lje uređaja mora biti konstruirano u obliku stola s okvirom uzdužnoga
pravokutnog oblika.

Posto­lje uređaja mora biti naprav­ljeno od masivnih, među­sobno
zavarenih čeličnih profila oblika U, L ili sličnog oblika.

Posto­lje uređaja mora biti takvo da je uređaj moguće namjestiti u
horizontalni položaj i, po potrebi, pričvrstiti ga za podlogu.

Članak 14.

Sklop za ugađa­nje širine kolosijeka čine:

1. masivni pravokutni okvir, koji predstav­lja »prag« že­ljezničkog kolosijeka;
naprav­ljen je od istog gradiva i jednako kao
i posto­lje uređaja, a može se zakretati oko horizontalne osovine
pričvršćene za jedan kraj okvira posto­lja (u da­lj­njem tekstu: zakretni
okvir)

2. nepomična tračnica, koja je pričvršćena za zakretni okvir preko podložne
pločice i prečke

3. kliznik s pomičnom tračnicom, koja je pričvršćena za kliznik preko
podložne pločice

4. navojno vreteno za ugađa­nje vrijednosti širine kolosijeka, s maticom
i ručkom

5. mjerno ravnalo s pokazivačem vrijednosti širine kolosijeka

6. kočnica.

Članak 15.

Sklop za ugađa­nje nadviše­nja kolosijeka čine:

1. elementi iz članka 14., točke 1. do 3. ovog pravilnika kao zajednički
elementi sklopa za ugađa­nje širine kolosijeka
i sklopa za ugađa­nje nadviše­nja kolosijeka

2. navojno vreteno za ugađa­nje vrijednosti nadviše­nja kolosijeka, s
maticom i ručkom

3. vertikalno mjerno ravnalo s pokazivačem vrijednosti nadviše­nja
kolosijeka

4. kočnica.

Članak 16.

Svi pomični dijelovi uređaja
moraju se kretati ujednačeno i bez zazora i zakoše­nja.

Članak 17.

Odsječci tračnica moraju
biti  najma­nje tri puta duži od
međusobnog razmaka para nepomičnih graničnika na ispitivanome mjerilu širine i
nadviše­nja kolosijeka.

Članak 18.

U sklopu za ugađa­nje širine
kolosijeka mjerno ravnalo može biti nepomično, tj. pričvršćeno za posto­lje
paralelno s vodilicama kliznika, a pokazivač širine kolosijeka, pričvršćen za
kliznik, može se kretati uzduž mjernog ravnala (u pravilu), ili obrnuto.

U sklopu za ugađa­nje nadviše­nja
kolosijeka, kad je zakretni okvir u horizontalnom položaju, os zakretnog okvira
i os elementa za pokreta­nje pokazivača nadviše­nja kolosijeka, odnosno
ravnala, moraju biti približno na vertikalnoj osi koja prolazi kroz sred­nju
točku glave odgovarajuće tračnice.

U sklopu za ugađa­nje nadviše­nja kolosijeka mjerno ravnalo može biti
nepomično, tj. pričvršćeno u vertikalnom položaju za posto­lje, a pokazivač
nadviše­nja kolosijeka, vezan preko rukavca i kulisnog mehanizma za okvir, može
se kretati vertikalno uzduž ravnala, ili obrnuto.

Kulisni mehanizam iz stavka 3. ovog članka omogućuje prijenos isk­ljučivo
vertikalne komponente kreta­nja va­njske tračnice pri zakreta­nju okvira tj.
omogućuje mjere­nje nadviše­nja va­njske tračnice nad unutra­njom po
definiciji.

Gradiva

Članak 19.

Elementi uređaja moraju biti izrađeni od čvrstog gradiva koje odgovara
uvjetima uporabe i moraju biti zaštićeni od troše­nja i hrđa­nja.

Ljestvica

Članak 20.

Vrijednost podje­ljka na mjernim ravnalima uređaja mora biti ma­nja ili
jednaka 1 mm.

Oznake ­ljestvica na mjernim ravnalima uređaja i pokazivači širine
odnosno nadviše­nja kolosijeka, moraju biti naprav­ljeni tako da je omogućeno
lako očitava­nje milimetra i procjena dijelova milimetra.

Vrijednost podje­ljka razu­lje uređaja, pomoću koje se ispituje točnost
pokaziva­nja sklopa za ugađa­nje nadviše­nja kolosijeka, mora biti ma­nja ili
jednaka 0,05 mm/m.

Članak 21.

Oznake ­ljestvica na mjernim ravnalima uređaja moraju biti crte.

Širina crta ­ljestvica na mjernim ravnalima uređaja mora biti ma­nja ili
jednaka 0,2 mm.

Sve crte jedne ­ljestvice moraju biti jednake širine.

Crta koja odgovara nazivnoj vrijednosti širine kolosijeka, crta koja
odgovara vrijednosti nadviše­nja jednakoj nuli te pojedine karakteristične crte
(posebno one koje označavaju centimetre) moraju u određenoj gradaciji biti du­lje
od crta osnovne podjele.

Obrojčiva­nje

Članak 22.

Obrojčiva­nje ­ljestvica na
mjernim ravnalima uređaja mora biti takvo da u okviru postojećih mjernih
područja omogućuje:

1. pozitivno, odnosno ne­gativno
odstupa­nje od naznačene nazivne vrijednosti širine kolosijeka, kod sklopa za
ugađa­nje širine kolosijeka

2. pozitivno, odnosno ne­gativno
odstupa­nje od naznačene nulte vrijednosti nadviše­nja kolosijeka, tj. od
horizontalnog položaja, kod sklopa za ugađa­nje nadviše­nja kolosijeka.

Članak 23.

Na ­ljestvicama mjernih
ravnala uređaja obrojčiti se moraju: oznaka nazivne vrijednosti širine
kolosijeka, oznaka nulte vrijednosti nadviše­nja kolosijeka te barem svaki
centimetar.

Oznaku mjerne jedinice (mm)
mora imati broj koji označava nazivnu vrijednost širine kolosijeka i brojevi
barem na početku i na kraju pojedinoga mjernog područja (osim nule).

IV. NATPISI I OZNAKE

Članak 24.

Natpisi i oznake na uređaju moraju biti ispisani na hrvat­skom jeziku.

Članak 25.

Uređaj mora imati ove, jasno vid­ljive, čit­ljive i, kod normalnih
uvjeta uporabe, neizbrisive natpise i oznake:

1. naziv ili znak proizvođača

2. nazivnu širinu kolosijeka

3. mjerno područje za širinu kolosijeka i nadviše­nje kolosijeka

4. referencijsku temperaturu

5. tvornički broj i godinu proizvod­nje

6. službenu oznaku mjerila iz tipnog odobre­nja.

Na uređaju mogu biti i oznake zem­lje proizvođača mjerila te kataloški i
drugi brojevi.

Članak 26.

Slike 1. i 2. sastavni su dio ovog pravilnika.

V. PRIJELAZNE I ZAVRŠNE ODREDBE

Članak 27.

Danom stupa­nja na snagu ovog pravilnika prestaje vrijediti Pravilnik o
metrološkim uvjetima za radne etalone – uređaje za pre­gled mjerila širine i
nadviše­nja kolosijeka (»Sl. list SFRJ« br. 24/89 i »Narodne novine« br.
53/91).

Članak 28.

Ovaj pravilnik stupa na snagu osmog dana od dana objave u »Narodnim
novinama«.

Klasa: 011-02/02-04/15
Urbroj: 558-03/3-02-1
Zagreb, 20. ožujka 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

1
–  posto­lje

2
–  zakretni okvir

3
–  nepomična tračnica

4
–  kliznik s pomičnom tračnicom

5
–  navojno  vreteno  za  ugađa­nje širine kolosijeka, s maticom i ruč­kom

6
–  mjerno ravnalo s pokazivačem
vrijednosti širine kolosijeka

7
–  kočnica sklopa za ugađa­nje širine
kolosijeka

8
–  zakretna os okvira

9
–  navojno vreteno za ugađa­nje nadviše­nja
kolosijeka, s maticom i ručkom

10
–     mjerno ravnalo s vrijednosti nadviše­nja
kolosijeka

11
–     kočnica sklopa za ugađa­nje nadviše­nja
kolosijeka

*Slika 1:* Opći izgled uređaja za
ispitiva­nje mjerila širine i nadviše­nja kolosijeka

1 – podloga (prag)

2 – podložna pločica

3 – va­njska tračnica

4 – unutar­nja tračnica

5 – os simetrije tračnice

*Slika 2:* Prikaz širine kolosijeka (L) i nadviše­nja
kolosijeka (H), na pravcu (gor­nji prikaz) i u zavoju (do­nji prikaz)

![](dodatni/358029.gif)
![](dodatni/358030.gif)

Pravilnik, NN 31/2002-674